मेट्रोपॉलिटन पुलिस ने अभी तक हादसे पर टिप्पणी नहीं दी है,
लेकिन विस्तार से जानकारी मिलना शुरू हो रही है।
तथाकथित रूप से लाश को एक गाड़ी से ऐना लिविया के बाहर फेंका गया था,
वह रेस्तराँ जहाँ सितारों और राजनेताओं का आना-जाना लगा रहता है।
गृह मंत्री पीटर ज...
बैठ जाओ।
मैं यहाँ ज़्यादा देर नहीं रुकूँगी, तो मैं खड़ी रहूँगी।
मैं जानता हूँ तुम क्या कहने वाली हो।
तो फिर तुम मेरे लिए क्यों नहीं कह देते?
कि मैंने जितनी चादर है उससे ज़यादा पाँव फैला लिए।
कि मैं उन चीज़ों में टांग अड़ा रहा हूँ जिनसे मेरा कोई लेना-देना नहीं है।
कि मैं ख़तरनाक रूप से अपनी क्षमता से ज़्यादा कर रहा हूँ। ठीक है?
बिल्कुल सही कहा।
तुमने हमारी सुरक्षा प्रणाली को परखने के लिए एमआई5 पर एक टीम लगाई।
- और अब वह टीम आवारा हो गई है। - ख़ैर, आवारा से ज़्यादा कह लो।
उन्होंने मेरे पसंदीदा रेस्तराँ के सामने कमबख़्त एक लाश फेंक दी।
अब उस रेस्तराँ की बुकिंग पर बहुत असर पड़ेगा।
- क्या तुम वाक़ई उस पर ध्यान लगाना चाहते हो? - मैं वहाँ के मालिक को जानता हूँ।
और साथ ही मैं उनके निवेशकों में से एक हूँ। लेकिन बात वह नहीं है।
- नहीं, ऐसा नहीं है। - बात ऐसी है, यह ख़बर बाहर नहीं जा सकती।
मुझे इस्तीफ़ा देना पड़ जाएगा।
और यह एक व्यवसाय के रूप में चीफ़टेन की व्यवहार्यता को पूरी तरह से कम कर देगा।
जिसमें भी तुम्हारा वित्तीय हिस्सा है।
तुम मेरी दुर्दशा समझती हो।
मुझे ख़ुशी होगी अगर तुम अपने ही खोदे हुए गड्ढे में गिर जाओ।
लेकिन इस बकवास से तुमने एमआई5 पर दाग़ लगा दिया है।
इसलिए मैं इस रायते को समेटूँगी और मुसीबत को गायब कर दूँगी।
कैसे? हम उनकी शर्तें नहीं मान सकते।
यह मुझ पर छोड़ दो, पेशेवर पर।
इंग्रिड।
मैं टाइगर टीम को ग्रे बुक्स देखने के लिए उस सुविधा में जाने दूँगी।
सच में? तुम्हें ऐसा करने की ज़रूरत नहीं है।
तुम उन्हें टाल सकती हो, उनका पता लगा सकती हो।
इस तरह से, गृह मंत्री की टाइगर टीम ने वाक़ई में सुरक्षित एमआई5 ठिकाने में घुसपैठ कर ली होगी,
इस तरह से कि गाज उस पर गिरेगी, लेकिन हम पर नहीं।
उस सुविधा में कोई काम की चीज़ नहीं है।
नहीं, लेकिन उस सुविधा की मैं प्रभारी हूँ। क्या इससे मैं मुसीबत में पड़ने वाली हूँ?
बिल्कुल नहीं, डायना। मैं तुमसे वादा करती हूँ।
ज़ॉम्बी हमला!!!
कार्टव्राइट?
ऊपर है।
मैंने पता लगा लिया कि डोनोवन ने स्टैंडिश को कहाँ रखा हुआ है।
नहीं, तुमने पता नहीं लगाया।
ठीक तरह से नहीं,
लेकिन चीफ़टेन के रिकॉर्ड के हिसाब से मेरे पास प्रॉपर्टियों की सूची है।
मैंने इन चार को चुना है।
समय के हिसाब से वह लंदन के 48 किलोमीटर के दायरे में है।
लेकिन डोनोवन चीफ़टेन की कोई प्रॉपर्टी इस्तेमाल नहीं करेगा।
क्योंकि?
क्योंकि फिर उन्हें पता चल जाएगा कि वह कहाँ है, गधे।
- मैं करूँगा। - ठीक है।
मुझे स्टैंडिश की वह तस्वीर दिखाओ जिसमें उसके सिर पर बंदूक है।
हाँ। एक नई ख़बर है।
स्पाइडर चीफ़टेन के लिए काम करता है।
- धन्यवाद। - कोई बात नहीं।
हाँ, ख़ैर, वे लोग स्टैंडिश को नहीं छोड़ने वाले हैं,
इसीलिए मुझे ख़ुद उसे लेने जाना पड़ेगा।
लो। इसे अपने लैपटॉप पर डालो। इसे ज़ूम करो। इसे बड़ा करो।
तो सोचो।
जब उन्होंने फ़ोन किया था तब क्या पीछे से कोई आवाज़ आ रही थी?
नहीं। कोई आवाज़ नहीं थी।
- लेकिन आपने सुना इसने अभी-अभी क्या कहा? - स्पाइडर उनके साथ शामिल था, टाइगर टीम के साथ।
हाँ। वह संदेश क्या था?
वह संदेश था, जानते हैं, "किसी को मत बताना।
बारबिकन पुल पर आ जाओ वरना कैथरीन स्टैंडिश मारी जाएगी।"
- और स्पाइडर वहाँ था। वह इसमें शामिल है। - हाँ।
कमबख़्त स्पाइडर के बारे में भूल जाओ।
वह मर चुका है।
क्या?
रुकिए, क्या आप... हम बस अभी-अभी उसके साथ थे।
हाँ। लेकिन उसके कुछ समय बाद ही,
उसे उस रेस्तराँ के सामने एक गाड़ी से बाहर फेंक दिया गया
जहाँ जड और मॉन्टीथ लंच कर रहे थे।
रुकिए। उसे किसने मारा?
लगता है डोनोवन ने।
मेरा मानना है कि उसे लगा उस पर कोई ध्यान नहीं दे रहा है।
- वे लोग ग्रे बुक्स के लिए मार डालेंगे? - हाँ, ऐसा ही लगता है।
अरे, भगवान के लिए।
लगता है वह एक घर में है।
ख़ैर, इससे पता लगाना आसान हो जाता है।
हफ़्ते का बेहतरीन कर्मचारी।
उनके चेहरे पर दर्द की शिकन है।
उनके सिर पर बंदूक तनी है।
नहीं।
वह हमें कुछ दिखाना चाहती है।
वहाँ दीवार के उस हिस्से पर ज़ूम करो।
ऐलिसन - सैराह - 3 फरवरी '94 - बेन
अब इससे पता लगाना आसान होगा। चतुर लड़की है।
उस घर का पता लगाओ जहाँ वे तीन बच्चे बड़े हुए थे।
अरे, चलो भी। उदासी छोड़ो। वह बेहद कमीना था।
आप कहाँ जा रहे हैं?
चर्च।
मिक हेरन की पुस्तक रियल टाइगर्स पर आधारित
स्लो हॉर्सेज़
ठीक है, जल्दी करो। मुझे मेरे चेलों को परेशान करना है। मैं व्यस्त हूँ।
स्लॉ हाउस में कोई व्यस्त नहीं है।
चलो। जल्दी बताओ।
टाइगर टीम ने एक इंसान को मार दिया है और दो को बंदी बना लिया है।
मुझे नहीं पता कि वे लोग ग्रे बुक्स में क्या ढूँढने का सोच रहे हैं,
लेकिन उनमें कोई क़ीमती चीज़ नहीं है।
इसलिए मैं प्रस्ताव देती हूँ कि हम उन्हें जो चाहिए वह दे दें ताकि बंधकों को जल्दी छुड़वा सकें
- और उनसे बाद में निपट लेंगे। - ठीक है।
मैं चाहती हूँ कि तुम या तुम्हारे लोग उन्हें अंदर लेकर जाएँ और उन्हें बाहर लेकर आएँ।
तुम चाहती हो, ऐसा क्या?
इसमें हम दोनों की जीत है। मेरा भरोसा करो।
तुम पर भरोसा करूँ? ख़ैर, उस पर किसी और दिन बात करेंगे।
तुम्हें स्टैंडिश जल्दी वापस मिल जाएगी।
और इस एहसान के बदले तुम मुझसे कभी भी कुछ भी माँग सकते हो।
नहीं।
नहीं, मुझे कुछ नहीं चाहिए।
पता है, मुझे पहले भी इस तरह से फँसाया गया है।
"अरे, माफ़ करना, जैकसन। हमने गड़बड़ कर दी। हम पर एक एहसान करो।
इस दरवाज़े से जाओ और सब कुछ ठीक हो जाएगा।"
पिछली बार जब मैंने ऐसा किया था,
तो उस दरवाज़े से अंदर जाने पर मुझे कमबख़्त एक मेज़ पर किसी का कटा हुआ सिर मिला था।
तुम अपना फैलाया रायता ख़ुद समेट सकती हो।
- यह मेरा रायता नहीं है। - नहीं, यह जड का रायता है।
और मुझे लगता है कि तुम चाहती हो कि तुम्हारी तरफ़ से मैं उसे सबक सिखाऊँ।
- तुम अपनी पत्नी को क्या बताओगे? - किस बारे में?
नौकरी से निकाले जाने के बारे में।
मैं उसे कुछ भी नहीं बताने वाला था।
हैरानी की बात है कि मेरी पत्नी को इस बात में कोई दिलचस्पी नहीं है कि तुम्हें नौकरी से निकाला जा रहा है।
वह तो तुम्हें जानती भी नहीं है, दोस्त।
हम दोनों को निकाला गया था।
वह मुझे नौकरी से क्यों निकालेंगे? मेरे पास ड्रग्स नहीं मिली थीं।
"तुम्हें कमबख़्त काम से निकाला जाता है।
मेरी कमबख़्त बवासीर तुमसे ज़्यादा काम की हैं।"
- वही संदेश था। - मुझे पता है कि संदेश क्या था।
वह तुम्हारे बारे में बात कर रहे थे।
लेकिन तुम्हें पता चल जाएगा जब हम स्लॉ हाउस वापस पहुँचेंगे।
बवासीर बहुवचन है।
- बवासीर एकवचन में नहीं होती हैं। - हाँ, होती है।
ठीक है। ख़ैर, तुम्हें पता होगा।
वह मुझे क्यों निकालेंगे?
ख़ैर, क्योंकि पहली बात, तुम एक कमीने जुआरी हो।
रूले घुमाने की वजह से तुम्हें बार-बार मोच आ जाती है। दोनों हाथों में।
नहीं, खिलाड़ी असल में ख़ुद रूले नहीं घुमाते हैं।
और मेरा छोटा सा शौक़ तुम्हारी ड्रग की लत की तरह मेरे काम पर असर नहीं डालता है।
जब मुझे नशा होता है तो किसी को पता नहीं चलता।
तुम्हें एहसास है कि यह बुरी बात है, है न?
सौ क्विड की शर्त लगी कि हम दोनों को निकाला है।
पाँच सौ।
- सच में? - पता है क्या, भाड़ में जाने दो। एक हज़ार की।
लगी शर्त।
हाँ। लगी शर्त।
आज दूध नहीं है।
वह इसलिए क्योंकि दूध हमेशा कैथरीन लाती है।
तो क्या लगता है कि हो के उस घर को ढूँढ लेने के बाद लैंब की क्या योजना है?
वैसे, मुझे लगता है कि हम वहाँ जाएँगे और उन्हें ले आएँगे।
तुम सच में स्पाइडर को लेकर उदास हो?
मतलब, मुझे उस कमबख़्त आदमी से नफ़रत थी। मुझे उस कमबख़्त आदमी से नफ़रत थी, पर...
जानती हो, हम कभी दोस्त हुआ करते थे।
सच में?
हाँ।
मुझे लगता है उसने तुम्हारा बहुत फ़ायदा उठाया।
और मुझे लगता है कि अगर उसकी जगह तुम होते, तो उसे सच में फ़र्क नहीं पड़ता।
- हाँ? - रिवर कार्टव्राइट?
हाँ।
मैं सेंट जॉशुआ क्लब से बोल रहा हूँ जहाँ आपके दादाजी एक सदस्य थे।
सदस्य हूँ।
उनकी सदस्यता की स्थिति पर एक विवाद हो गया है...
तुम मेरे पोते को फ़ोन क्यों कर रहे हो? तुम्हें मेरी बात पर यक़ीन नहीं है?
अरे, हाँ, हाँ। मैं जानता हूँ वह क्या है।
आप उनसे बात करना चाहेंगे?
नहीं, नहीं, रहने दीजिए। मैं बस...
- मैं वहाँ आ जाता हूँ। वह ज़्यादा दूर नहीं है। - अगर आपको ऐतराज़ न हो।
ठीक है। धन्यवाद।
मुझे जाकर अपने दादाजी का एक मुद्दा सुलझाना होगा।
क्या? अभी?
हाँ, अभी।
चाय के लिए धन्यवाद।
असल में मुझे बिना दूध की पसंद है, तो...
- तो अब हम हत्या के लिए वांछित हैं। - मैं हूँ।
मैं तुम्हें फिर से अकेले नहीं जाने दूँगा।
- सब ठीक है। - तुमने किसी की हत्या की है।
और अब हमें वह मिल जाएगा जो हमें चाहिए था।
- पक्का? - वे फ़ोन करेंगे।
- और उसके बाद, तुम्हारे साथ क्या होगा... - उससे फ़र्क नहीं पड़ता!
पहले, हम ऐलिसन के लिए इंसाफ़ लेंगे।
और एक बार जब वह हो जाएगा,
और मेरे साथ जो भी होगा, वह मैं झेल लूँगा।
तुम उस आदमी के साथ क्या करोगे जिसे तुमने बंदी बनाया है?
कुछ नहीं।
क्या वह तुम्हारा बॉस है? क्या अब वह तुम्हारा बंदी है? वह मुझे छोड़ने वाला था।
हमें आपको कुछ समय और रखना होगा।
हमने किसी कारण से आपको चुना था।
यह? यह नई भंडारण सुविधा में है।
और आपको उस बारे में सब पता है।
आप जानती हैं कि कौनसी फ़ाइलें कौनसे बक्सों में कौनसे कमरों में हैं।
ये सेवामुक्त दस्तावेज़ हैं। इनमें किसी को दिलचस्पी नहीं...
इनमें मुझे दिलचस्पी है।
यह मूल रूप से खंडन के लिए चिह्नित फ़ाइलों के एक सेट का हिस्सा थी।
फिर तो मुझे बताने में कोई दिक़्क़त नहीं होनी चाहिए कि यह कहाँ है।
माफ़ करना, मैं नहीं बता सकती।
अगर मैंने ऐसा किया तो मैं बड़ी मुसीबत में पड़ जाऊँगी।
आप पहले से मुसीबत में हैं।
मैं जानती हूँ तुम क्या करने के क़ाबिल हो।
लेकिन मेरे सिर पर बंदूक तानना बस एक नाटक था।
इसलिए तुम मुझे चोट नहीं पहुँचाओगे।
ठीक है।
मैंने आपको उस कैफ़े में जो भी बताया वह सच था।
तुम्हारे नाम के सिवाय।
मेरा नाम शॉन डोनोवन है।
मैं एक शराबी हूँ।
और मैंने सच में किसी को खोया था।
वह एमआई5 से थी।
उसका नाम ऐलिसन डन था।
मैं उससे प्यार करता था।
उसके मरने के बाद...
मैं बस टूट गया था।
सैराह जो नीचे है, और कुछ हद तक बेन ने
मुझे संभाला, फिर से जीना सिखाया।
कहा कि ऐलिसन नहीं चाहेगी मैं ख़ुद को दोष दूँ।
वह चाहती कि मैं सही चीज़ करूँ जैसे वह करने की कोशिश कर रही थी।
मैं उसके साथ इस्तानबुल के दूतावास में काम करता था।
वह एक उच्च रहस्य की फ़ाइल को लीक करने वाली थी।
आपके लोगों ने उसे उसके लिए मार डाला। उसे ख़ुदक़ुशी दिखा दिया।
जब कोई अपनी जान लेता है तो ख़ुद को दोष देना स्वाभाविक है।
ख़ासकर जब कोई ऐसा हो जो आपका क़रीबी हो।
मैं उस हादसे से ठीक पहले उसके साथ था। उसने ख़ुदक़ुशी नहीं की। एमआई5 ने उसे मारा।
नहीं। नहीं। हम ऐसा नहीं करते हैं।
हम आपत्तिजनक चीज़ें करते हैं, लेकिन हम वह नहीं करते।
और आपको कैसे पता होगा?
स्लॉ हाउस में काम करने से पहले मैं एमआई5 के प्रमुख के लिए काम करती थी।
- टियर्नी के लिए? - नहीं।
चार्ल्स पार्टनर। वह वहाँ का सबसे अच्छा जासूस था।
और उस तरह का आदमी,
वह अपने ही लोगों को मरवाने का आदेश नहीं दे सकता?
नहीं। जब तक कि वे कोई गद्दार न हों।
वह गद्दार नहीं थी।
फ़ाइल में क्या है?
मुझे नहीं पता।
लेकिन उसके कारण वह उस संगठन के खिलाफ़ हो गई जिसके लिए वह काम करती थी।
हमें जानना है कि यह कहाँ है।
प्लीज़, कैथरीन।
इसका मतलब है मैं एमआई5 के खिलाफ़ हो जाऊँ।
- मैं ऐसा नहीं कर सकती। - आप अकेली नहीं होंगी।
हमें यह बात पार्क के ही एक स्त्रोत ने बताई है कि यह फ़ाइल इस सुविधा में है।
कोई और जिसे वहाँ हो रही आपत्तिजनक चीज़ें पसंद नहीं हैं।
मैंने पूरी ज़िंदगी एमआई5 के लिए काम किया है।
ऐलिसन ने भी किया था।
और उन लोगों ने उसे धोखा दे दिया।
आपको अब भी लगता है वे लोग इस लायक़ हैं कि उन्हें बचाया जाना चाहिए?
- बेन! बेन! - सैराह? सैराह!
- तुम ठीक हो? - हाँ।
यह स्टर्जेस को देखने गई थी।
उसने कहा उसे पानी चाहिए था।
घर के अंदर जाओ और स्टैंडिश पर नज़र रखो। मेरे साथ चलो। हमें उसे ढूँढना होगा।
उस तरफ़ जाओ। मुझसे दूर वाले गेट पर मिलो। जाओ!
ठीक है।
भगवान।
बेन!
छोड़ो इसे।
रुक जाओ!
बोन्जॉर। क्या मुझे लिफ़्ट मिल सकती है? धत् तेरे की।
"गाड़ी चलाने" को फ़्रेंच में क्या बोलते हैं? गाड़ी चलाओ! चलो, चलो, चलो!
आप ठीक हैं?
तुम आ गए।
तुम्हारे चेहरे को क्या हुआ?
फ़ाइलें रखते समय दुर्घटना हो गई।
उस आदमी से कहो कि उसे ग़लतफ़हमी हुई है?
हाँ, ख़ैर, बदक़िस्मती से, उसे नहीं हुई है, है न?
तुम क्या बात कर रहे हो?
मैं यहाँ 50 सालों से सदस्य रहा हूँ।
हाँ, और पिछले कुछ सालों से आप यहाँ आए ही नहीं हैं।
उस बात से इसका क्या लेना-देना है? मैं अब भी सदस्यता का भुगतान करता हूँ।
नहीं, आप नहीं करते।
हमने इस बारे में बात की थी, याद आया?
आपने तय किया था कि आप दोबारा सदस्यता नहीं लेंगे क्योंकि आप उसे कभी इस्तेमाल नहीं करते हैं।
और क्या, तुम कह रहे हो कि मुझे ऐसा फ़ैसला याद नहीं होगा?
हम बैठक में बैठे थे, आग के पास।
और उससे इसका कैसे पता चलता है?
आपने कहा था कि आधी शताब्दी की सदस्यता काफ़ी है।
मैंने नहीं कहा था।
और आपने यहाँ का कार्ड काटकर आग में फेंक दिया था।
- मुझे डर है कि यहाँ अंदर फ़ोन लाने की अनुमति नहीं है। - हाँ, हाँ, नहीं। मैं जानता हूँ।
- हाँ? - मैं इंग्रिड टियर्नी बोल रही हूँ।
आज सुबह तबाही हुई थी।
क्या तुम सुन रहे हो?
हाँ, तबाही। मैं सहमत हूँ।
एक तरीक़ा है जिससे तुम अपनी बदनामी से छुटकारा पा सकते हो।
ठीक है।
टाइगर टीम ग्रे बुक्स देखना चाहती है।
तुम उन्हें उस सुविधा के अंदर लेकर जाओगे और फिर वापस बाहर लाओगे।
बस इतना ही?
बस इतना ही। वहाँ जाओ और उनका इंतज़ार करो।
आपको यक़ीन है कि आप स्लॉ हाउस को इसमें शामिल करना चाहती हैं?
कार्टव्राइट और स्टैंडिश पहले से इसका हिस्सा हैं।
अगर कोई और गड़बड़ होती है तो वे लोग और जड उसके ज़िम्मेदार होंगे।
मैं इसमें कहाँ से शुरू करूँ?
जब टाइगर टीम उस सुविधा से निकल रही हो, उनका पीछा करो।
जब वे स्टैंडिश को रिहा कर दें, उन्हें गिरफ़्तार कर लो।
चीफ़टेन का इस्तेमाल करो।
उन लोगों ने यह शुरू किया, तो वे ही इसे ख़त्म कर सकते हैं।
मुझे माफ़ करना, बेटे, तुम्हें यहाँ आना पड़ा।
अरे, नहीं। ऐसी ग़लती आसानी से हो जाती है।
ऐसा नहीं है। मेरी याददाश्त कमज़ोर हो रही है।
- लीजिए। - धन्यवाद।
आपकी याददाश्त ठीक है।
नहीं है।
नाम, चेहरे, जगहें।
अब मुझे पहले जैसे आसानी से याद नहीं रहते।
मेरी चाबी कहाँ है?
कोई बात नहीं। मुझे यक़ीन है यह समय गुज़र जाएगा।
हाँ, चलिए आपको स्टेशन तक की टैक्सी करवा दूँ।
हाँ।
तो मुझे अभी-अभी फ़र्स्ट डेस्क से फ़ोन आया था, मुझसे एहसान माँग रही थी।
किस तरह का एहसान?
किसी को एक सुरक्षित जगह के अंदर ले जाना और वहाँ से वापस बाहर लाना।
उसके बाद क्या होगा?
तो, फिर कोई आज़ाद हो जाएगा।
तो हिचकिचाहट क्यों?
क्योंकि हमेशा एक और खेल खेला जा रहा होता है, है न?
जो शायद मुझे और बदतर हालत में छोड़ देगा।
मैं बस अभी तक देख नहीं पा रहा कि वह कौन सा खेल है।
आपको क्या लगता है?
वह फ़र्स्ट डेस्क है। तुमने पहले ही हाँ कह दी होगी।
तुम केवल मुझे बेहतर महसूस करवाने के लिए मुझसे पूछ रहे हो।
देखा? आप में अब भी वह बात है।
प्यारा तरीक़ा है।
देखो, मैं माफ़ी चाहती हूँ, ठीक है? मैं कमबख़्त फ़ौजी नहीं हूँ।
- तुम्हारी ग़लती कभी नहीं होती, है न? - यह हम दोनों की ग़लती क्यों नहीं हो सकती?
क्योंकि तुम्हारी की हुई गड़बड़ सबसे पहली और सबसे बेक़ार थी। हमेशा की तरह।
- तुम बस कह क्यों नहीं देते? - क्या? क्या कहूँ?
कि अगर ऐलिसन यहाँ होती तो ऐसा कुछ भी नहीं हो रहा होता।
अगर ऐलिसन यहाँ होती तो ऐसा कुछ भी नहीं हो रहा होता।
- हम यह इसीलिए कर रहे हैं क्योंकि उसे मारा गया था। - तुम हमेशा मुझसे ज़्यादा उसके क़रीब थे।
लेकिन मुझे इतना बुरा महसूस करवाने की ज़रूरत नहीं है क्योंकि मैं ज़िंदा बच गई हूँ।
- मैं वह नहीं कह रहा हूँ। - हाँ, कमबख़्त तुम कह रहे हो।
कमबख़्त उत्कृष्ट बड़ी बहन,
ज़्यादा हासिल करने वाली, हमेशा साथ रहने वाली की हत्या हो गई।
और तुम घटिया, ज़िद्दी बहन के साथ फँस गए हो।
- यह उस बारे में नहीं है। - मुझे माफ़ करना कि मैं कमबख़्त इतनी बेक़ार हूँ।
मुझे लगा शॉन पागल था।
तुम उसके पास वापस गई।
तुमने उसे पीने की लत से निकाला। वह तुमने किया।
तुमने कहा था कि अगर उसकी हत्या की जाने की कोई संभावना है,
तो हम उसे बेक़ार नहीं जाने देंगे। उसकी कुर्बानी व्यर्थ नहीं जानी चाहिए।
हाँ, और वह कमबख्त कैसा चल रहा है, बेन?
मैंने एक बंधक को जाने दिया और अब हमने शॉन को भी खो दिया है।
वह वापस आएगा।
और अगर उसे चोट लग गई हो या उसे पकड़ लिया गया हो?
क्या?
मैं तुम्हें केवल कमरे का नंबर दे सकती हूँ। इससे थोड़ा तो पता लगेगा।
धन्यवाद।
तुम कहाँ थे?
मुझे अपने दादाजी से मिलना था।
ख़ैर, उम्मीद करता हूँ कि उस कमीने बुड्ढे को तुमने मेरी अवज्ञा दी होगी।
ठीक है, मुझे सात घर मिले जहाँ इन नाम वाले बच्चों की परवरिश हुई थी।
यह किसी काम का नहीं है। मेरे पास भेजने के लिए सात अच्छे एजेंट नहीं हैं।
मेरे पास तो एक भी नहीं है।
इनमें से केवल चार घर लंदन के इतने क़रीब हैं।
ख़ैर, अगर इसका कोई नतीजा निकल रहा हो, तो बढ़िया है,
लेकिन मुझे बेक़ार की जानकारी नहीं चाहिए।
और केवल एक ही घर इतना अलग-थलग है
कि उसे बंधक केंद्र बनाया जा सकता है।
और यहाँ आकर यह दिलचस्प होता है।
सच में?
डन परिवार जो इस घर का मालिक है, वे लोग
शादियों के लिए बस किराए पर देते थे।
द डन थिंग कार्यक्रम के लिए किराए पर बस
यक़ीन नहीं होता।
वही बस यहाँ है।
ठीक है।
हाँ, हम तुम्हारी गाड़ी लेकर चलेंगे। मुझे रास्ते में नींद निकालनी है।
आकर्षक रॉडी चलाएगा हॉट रॉड।
तुम कमबख़्त बिल्कुल चुप रहकर गाड़ी चलाओगे।
वैसे, मुझे लगता है कि पार्क डोनोवन को वह देने वाला है जो उसे चाहिए।
ग्रे बुक्स।
वे उसे निगरानी में उस सुविधा के अंदर भेजने वाले हैं।
तो, उन्हें लेने जाने की कोई ज़रूरत नहीं है। उन्हें जल्दी ही रिहा कर दिया जाएगा।
तुम्हें टियर्नी ने फ़ोन किया था, है न?
तो स्टैंडिश की आज़ादी तुम्हारे हाथों में है?
ख़ै, अगर तुम्हें ऐतराज़ न हो, मैं ख़ुद जाकर उसे ले आऊँगा।
लेकिन आपको मेरे वहाँ जाने से कोई ऐतराज़ नहीं है?
हाँ, अगर तुम्हारा मन है। हाँ।
टियर्नी ने मुझसे कहा था। मैंने उससे कहा कि भाड़ में जाए।
सुनो, तुम, चलो।
धत् तेरे की। वह आ रहे हैं।
अपना-अपना सामान समेटने आए हो?
- देखा? बहुवचन। - रुकिए, क्या?
आप सच में मुझे भी नौकरी से निकाल रहे हैं?
भगवान। यह ऐसा है जैसे यहाँ किसी को भी आसान शब्दों में समझाए बिना नौकरी से नहीं निकाल सकते।
नहीं, यह बस, जैसे, हमें प्रेरित करने के लिए डराना है, है न?
मेरे आने तक अगर तुम लोगों ने अपना सामान नहीं समेटा,
मैं तुम्हारे सामान को आग लगा दूँगा। और तुम्हें भी।
मैंने क्या किया?
तुम आसान से निर्देशों का पालन नहीं कर सकते
और इसने जो भी नशा नाक से खींचा था उसके कारण इसकी आँखें अब भी गोल-गोल घूम रही हैं।
- कैसे निर्देश? - मुझे खींचने का मौक़ा नहीं मिला।
तुमने एक सीधे आदेश की अवहेलना की।
मैंने तुमसे कहा था कि स्लॉ हाउस के बाहर किसी को उस फ़्लैट के बारे में पता मत लगने देना।
पाँच मिनट के अंदर, पुलिस वाले तुम्हारे आस-पास मंडरा रहे थे।
तो अगर किसी को ऐतराज़ न हो,
मैं चाहूँगा कि मुझे और गुस्सा दिलाने से पहले तुम लोग यहाँ से दफ़ा हो जाओ।
हद हो गई है।
मैं जानता हूँ। लड़कियाँ आकर्षित होती हैं।
बिग रॉड
देखिए, मैं बस कहना चाहता हूँ कि बाहर निकलकर काम करने किए लिए चुना जाना
सम्मान की बात है।
चुप रहो।
समझ गया। कुर्सी की पेटी बाँध लीजिए। यह कार बहुत तेज़ चलने वाली है।
नहीं, सच में। चुप करो। वरना मैं तुम्हें मारूँगा।
उड़ रहे हैं।
भगवान।
माफ़ करना।
मेरी मोहतरमा को प्यार से चलाना पड़ता है।
वह भाग निकला। एक गाड़ी में बैठकर।
तो अब हमारे पास समय बहुत कम है।
मुझे एमआई5 से फ़ोन आया था। मुझे उस सुविधा में जाना होगा।
इसलिए स्टैंडिश को हमें जानकारी देनी होगी।
पहले ही दे चुकी है।
तुमने उससे यह जानकारी कैसे निकलवाई?
उसने बस दे दी। हम उसे समझाने में क़ामयाब रहे।
ठीक है। बहुत बढ़िया।
तो क्या हम उसे छोड़ दें?
नहीं, उन लोगों को सोचना होगा कि हमने अब भी उसे बंधक बना रखा है।
अगर वह भागने की कोशिश करे तो।
मुझे इसकी ज़रूरत नहीं पड़ेगी।
मैं इसे अपने साथ नहीं ले जा सकता।
- मैं यहाँ के बजाय तुम्हारे साथ ज़्यादा काम का हूँ। - नहीं। नहीं, नहीं।
मैं बस अंदर जाऊँगा और बाहर आ जाऊँगा।
पिछली बार जब तुमने यह कहा था, तब फुटपाथ पर एक लाश मिली थी।
मुझे यह काम पूरा करना है।
ठीक है फिर।
- हैलो। - हैलो।
तुम्हारे दादाजी कैसे थे?
हाँ। हाँ, हाँ। ठीक हैं। हाँ।
क्या बात है?
मुझे एक ऑपरेशन मिला है। एक तरह से।
ग्रे बुक्स देखने के लिए डोनोवन को लेकर जाना है।
हाँ, वह किसने दिया?
टियर्नी ने।
ठीक है, चलो।
मुझे एक ऑपरेशन मिला है।
वैसे, यह तुम अकेले नहीं कर सकते, रिवर।
ख़ैर, उसने केवल मुझसे ही कहा था।
तुम केवल अपने लिए शोहरत कमाना चाहते हो।
यह शोहरत के बारे में नहीं है। मैं बस वैसा कर रहा हूँ जैसा मुझसे कहा गया है।
तुम इसे चाहे जितना छोटा दिखाओ,
लेकिन तुम फ़र्स्ट डेस्क के लिए एक रहस्यमयी मिशन पर अकेले जा रहे हो
यह सोचे बिना कि क्या ग़लत हो सकता है।
रुको, तुम्हें ऐसा क्यों लग रहा है कि यह ग़लत होगा?
तुम्हारा ट्रैक रिकॉर्ड।
हाँ।
देखो, मैं केवल बैकअप का प्रस्ताव दे रही हूँ, इतना ही।
हाँ, और धन्यवाद, लेकिन मुझे नहीं चाहिए।
मुझे किसी आया की ज़रूरत नहीं है।
हे भगवान, तुम्हारा अहं तुम्हें अंधा कर देता है।
माफ़ करना, क्या कहा? तुम अंधे होने की बात करना चाहती हो?
नहीं, मुझे लगता है मैं काफ़ी आत्म-जागरुक हूँ।
विडंबना यह है कि यही कथन आत्म-जागरुकता की पूर्ण कमी को दर्शाता है।
डोनोवन एक ख़तरनाक आदमी है।
उसने स्पाइडर को मार दिया। तुम्हें बैकअप चाहिए। यह इतना ही आसान है।
माफ़ करना, तुमने दफ़्तर में बंदूक रखना कब से शुरू किया?
मुझे लगता है कि उस पल का पता लगाना काफ़ी आसान है।
अच्छा, ठीक है। तुम आ सकती हो, लेकिन नेतृत्व मैं करूँगा। और शायद बंदूक भी मैं रखूँगा।
नहीं। बंदूक मैं रख रही हूँ।
तुम चाहो तो ख़ुद के लिए पुलिस वाला तमगा बना सकते हो,
अगर उससे तुम्हें ज़्यादा ताक़तवर महसूस हो।
- माफ़ कीजिए, आपने अपॉइंटमेंट लिया है? - हाँ, जान।
- किस नाम से? - जेम्स बॉन्ड मिकी माउस से मिलने आया है।
नहीं, धन्यवाद।
सप्ताहांत के योद्धाओं, ध्यान दो। पूरी तैयारी कर लो।
तुम सभी के कामुक सपने एक साथ पूरे होने वाले हैं।
यह क्या बकवास है?
जनरल मॉन्टीथ, लगता है आपकी छोटी सी टीम बेक़ाबू हो गई। क्या?
कमबख़्त तुम कौन हो?
निक डफ़ी।
बेगम इंग्रिड टियर्नी ने मुझे भेजा है। पार्क से।
और थोड़ा सा बदलाव हुआ है,
निजी कंपनी वाले अब सरकारी कंपनी से सीखने वाले हैं।
अरे, सच में?
ख़ैर, हमारे बचकर निकलने वाले आदमी की बदौलत, अब हम जानते हैं कि स्टैंडिश को कहाँ रखा हुआ है।
तो तुम मुझसे यह कह रहे हो
कि तुमने आख़िरकार उस टीम के ठिकाने का पता लगा लिया जिसे तुमने काम पर रखा था।
कमबख़्त कमाल कर दिया, जनरल।
हम जाकर उन्हें पकड़ने वाले हैं।
नहीं। नहीं, तुम नहीं जाने वाले।
शुरुआत के लिए, यह काम तुम्हारी औकात से बाहर है। हाँ? साले नौटंकी कंपनी।
ऐ, मैं सेना में था।
किसकी? मैक्डॉनल्ड्स की?
उसके अलावा, वे सब वहाँ नहीं होने वाले हैं।
उनमें से कुछ लोग एमआई5 की दस्तावेज़ भंडारण सुविधा की तरफ़ जा रहे हैं।
जब वे स्टैंडिश को रिहा कर देंगे, तो हम सब जाकर उन्हें पकड़ लेंगे।
हम ऐसा क्यों करेंगे?
क्योंकि यह रायता तुमने फैलाया है। तुम्हारी यह छोटी सी कंपनी बहुत नुक़सानदायक है।
और हम बहुत दया दिखाकर तुम्हारी इज़्ज़त बचाने का प्रस्ताव दे रहे हैं। इसे ले लो।
तो तुम सब लोग। अपनी कमर कस लो। या तुम कमबख़्त जो भी करते हो।
और तुम, अपनी टाइगर टीम की सारी जानकारी दे दो,
क्योंकि मैं जानना चाहता हूँ कि वे लोग कौन हैं ताकि मैं उनके पिछवाड़े पर लात मार सकूँ।
मैडम, हम सुविधा की तरफ़ जा रहे हैं।
अच्छा है। मुझे उम्मीद है कि तुमने मॉन्टीथ को डरा दिया होगा।
हाँ। हमने पक्का उसका रक्तचाप बढ़ा दिया है।
आज के लिए धन्यवाद, निक। तुमने अच्छा काम किया।
बस अपना काम कर रहा हूँ, मैडम।
और मैं उम्मीद करती हूँ कि तुम अपना काम मेरे लिए लंबे समय तक करोगे।
तो आप टैवर्नर से प्रभार ले लेंगी?
हाँ, शायद मैं ले लूँगी।
उसके पास बहुत ज़्यादा काम है।
मैं उम्मीद करती हूँ तुम्हें ऐतराज़ नहीं है।
हाँ, मुझे ऐतराज़ नहीं है, मैडम।
अच्छा है।
मेरे पास टाइगर टीम की कुछ जानकारी है। वे तीन लोग हैं।
उनका नेता एक बंदा है जिसका नाम है शॉन डोनोवन।
वह पहले दूतावास के सुरक्षा विभाग में था।
उसकी आख़िरी पोस्टिंग इस्तानबुल में थी।
इस्तानबुल?
हाँ। तो वह पेशेवर है, लेकिन उसके साथी पेशेवर नहीं हैं।
भाई-बहन का एक जोड़ा है।
उनमें से केवल एक के पास सेना का अनुभव है और वह भी बहुत कम।
वह ऐसा क्यों करेगा?
उसका इससे यह नाता है
कि शॉन उनकी बहन के साथ दूतावास में काम किया करता था।
उस बहन का नाम क्या था?
ऐलिसन डन। हम में से एक थी।
वह वहाँ पिछले साल मर गई थी। ख़ुदक़ुशी।
हाँ, वह नाम कुछ सुना हुआ लग रहा है।
धन्यवाद, निक। बाद में बात करते हैं।
उच्च रहस्य - डन, ऐलिसन हेलन निजी डाटा - सेवा रिकॉर्ड
ए. डन की ख़ुदक़ुशी पर रिपोर्ट
केवल फ़र्स्ट डेस्क के लिए पासवर्ड
ए. डन की स्वीकृत हत्या पर रिपोर्ट
गुप्त हत्या
बेगम इंग्रिड।
मुझे नहीं लगता तुम यहाँ नीचे कभी आई हो।
मैं काफ़ी समय से आना चाह रही थी। तुम कैसी हो, मॉली?
तुम्हारा ध्यान रखा जा रहा है?
नहीं। पर मुझे वैसे ही पसंद है।
सत्ताइस नंबर की ताक़ खाली है।
वे फ़ाइलें किसी को नहीं चाहिए। उनमें से आधी फ़ाइलों में ऐसे कोड हैं जिन्हें हम डीकोड नहीं कर सकते।
तो उन्हें आवेदन अनुसार फेंक दिया गया?
असल में, उन्हें आख़िरी मिनट पर बचा लिया गया।
उन्हें सुविधा में भेज दिया गया।
यह बदलाव क्यों?
कोई अंदाज़ा नहीं। बस फ़ॉर्म पर एक अलग बॉक्स पर निशान था।
कोई समस्या है?
उम्मीद करती हूँ न हो।
अगर तुम्हें किसी को अच्छे से डाँट लगानी है,
तो डायना टैवर्नर अपराधी की ओर इशारा कर सकती है।
वह सुविधा में फ़ाइलें भेजने, निकालने की प्रभारी है।
हाँ, मैं उससे पूछ लूँगी। धन्यवाद, मॉली।
तुम जानती हो लैंब ने पहले जो कहा था?
उस बारे में...
जानती हो, उन्होंने जो बात कही थी जो शुरुआत के लिए, मानव संसाधन के लगभग 15 नियमों के
खिलाफ़ थी।
क्या? मेरे सेक्स करने के बारे में?
हाँ।
तुम सोच रहे हो अगर हमने अलमारी में सेक्स किया था?
नहीं। मैं... नहीं।
मैं यह कहने वाला था कि यह ठीक है।
इसका उनसे कोई लेना-देना नहीं है।
क्योंकि लोग सदमे को अलग-अलग तरह से झेलते हैं।
क्या... मुझे समझ नहीं आ रहा। क्या ठीक है?
वह।
तुम अपने सदमे को किस तरह से झेल रही हो।
कार्टव्राइट, प्लीज़ बात करना बंद करो।
माफ़ करना, मुझे कहना चाहिए था कि शायद तुम्हें किसी से बात करनी चाहिए।
मेरे सेक्स के बारे में?
मिन के बारे में।
हाँ, ठीक है। मैं...
लोग जब ऐसा कहते हैं तो बहुत चिढ़ होती है।
- क्या... - यब हस इतना आसा...
मैं क्या कहूँ?
- मुझे नहीं पता तुम क्या कहोगी। - वही तो।
ऐसा कहने को क्या है जिससे कुछ फ़र्क पड़ जाएगा?
कुछ नहीं है।
हादसे हो जाते हैं। आप ख़ुद को संभालते हैं और आगे बढ़ते हैं।
और, पता है, वही ज़िंदगी है। आप आगे बढ़ते हैं। आप बस यही कर सकते हैं।
आप अपनी ही मौत की तरफ़ बढ़ते हैं।
हाँ। नहीं, तुम सही हो। आप बढ़ते हैं।
- तुम ऐसे बोल रही हो जैसे तुम्हें बहुत अच्छा लग रहा है। - क्या? और तुम्हें लग रहा है?
- यह नहीं... यह... - क्यों न तुम जाकर किसी से बात करो,
हमेशा ख़ुद को साबित करने की ज़रूरत के बारे में?
वे तुमसे कहेंगे यह इसलिए है क्योंकि तुम अपने पापा को नहीं जानते
और तुम्हारी माँ तुम्हें छोड़कर चली गई थी, इसलिए तुम्हें कभी अच्छा नहीं लगता है।
और अपने दादाजी की विरासत की उम्मीदों पर खरा उतरने की कोशिश
तुम्हारी अपर्याप्तता को केवल बढ़ाती है।
वाह। मैं बस तुम्हारी मदद करने की कोशिश कर रहा था।
लेकिन मैंने तुम्हारी मदद नहीं माँगी थी, रिवर। मुझे मदद नहीं चाहिए।
ठीक है, हाँ। नहीं, तुमने नहीं माँगी थी। नहीं, तुमने नहीं माँगी थी। ठीक है।
जैसे, तुम्हें उसका ज़िक्र करने की क्या ज़रूरत थी?
तुम क्या कर रहे हो?
मुझे नहीं पता।
ठीक है, वैसे, अब यह असहज और अजीब लग रहा है, तो... ठीक है।
- हालाँकि तुम्हें बेहतर महसूस हो रहा है, है न? - हाँ, ठीक है।
हे, भगवान।
मुझे उसकी याद आती है।
बस उसकी याद आती है।
हाँ, मैं जानता हूँ।
रुको। तुमने किसको खोया है?
खोया नहीं है। खो रहा हूँ।
किसी को इस समय खो रहा हूँ।
सच में? किसे?
डोनोवन।
क्या?
नहीं। डोनोवन।
रिवर कार्टव्राइट। लुईसा गाई।
तुम्हें जो देखना है, जब वह देख चुके होगे तो कैथरीन स्टैंडिश को रिहा करना होगा।
समझ गए?
वह कैसी हैं?
- कोई चोट नहीं लगी है? - बिल्कुल।
आज सुबह पार्क में घुसने का काम तुमने अच्छा किया।
माफ़ करना अगर इससे तुम मुसीबत में पड़ गए।
कोई बात नहीं।
तुम्हें यक़ीन है कि यही जगह है?
तुम्हें यक़ीन है लेज़र मौसम को नियंत्रित कर रहे हैं?
हाथ फैलाओ।
कोई आएगा?
- ख़ैर, मैं नहीं कर रही हूँ। तुम करो। - मुझे लगा... तुम...
हाँ।
अपने गुप्त सेवा के पहचान पत्रों को स्कैनर के सामने दिखाएँ।
पहचान पत्र पर तुम्हारे बाल अलग हैं।
मैंने रंग लिए थे।
मुझे प्राकृतिक पसंद हैं।
दरवाज़ा खोलो।
तुम सूची पर नहीं हो।
वैसे, मुझे कोई फ़र्क नहीं पड़ता। कमबख़्त दरवाज़ा खोलो!
- ठीक है। शायद मुझे कोशिश करने दो। - भगवान।
कार्टव्राइट।
- माफ़ करना। क्या हम मिले हैं? - नहीं। नहीं।
लेकिन मैं तुम्हारे कारनामे जानता हूँ।
तुम्हारा सूचीबद्ध करने का कौशल, मेरी फ्रेंच के लिए माफ़ करना, एकदम घटिया है।
सही फ़्रेंच में "एकदम घटिया" ऐसे ही बोलते हैं।
हाँ, देखो, सुनो। हमें इन लोगों को
ग्रे बुक्स दिखाने के लिए अंदर लेकर जाना है।
- यह नियत नहीं था। - इंग्रिड टियर्नी ने हमें भेजा है।
तुम जानते हो वह कौन है? एमआई5 की प्रमुख। तुम उन्हें फ़ोन करना चाहते हो?
कोई ज़रूरत नहीं है।
मैंने कहा कि यह नियत नहीं है, यह नहीं कहा कि यह नामुमकिन है। आ जाओ।
डगलस की रियासत में स्वागत है।
हाँ। तुम लोग पूरा टूर करना चाहोगे?
नहीं।
- सबसे अच्छी जगहें देखना चाहोगे? - नहीं।
हमें ग्रे बुक्स की तरफ़ की भेज दो, प्लीज़।
मेरे लिए, वे ज़रूरी जगहें हैं।
पागलपन है।
कृपया करके मेरे साथ केंद्र तक चलिए जहाँ से आप आगे जा सकते हैं।
सुनो, तुम्हारे बालों का रंग वाक़ई बदल गया है, जानती हो।
मैं जानती हूँ। जब यह बदला था तब मैं वहीं थी।
एक्स वह जगह है। वह कमरा।
और एक बार अंदर चले गए, तो मैंने ताक़ और पंक्ति संख्या लिख दिए हैं।
मज़े करना।
हम करेंगे।
और तुम लोग कौन हो?
हाँ, तो यह यहाँ होना चाहिए। हाँ, यह यहीं है।
यहीं है। ठीक है। जैसा डगलस ने कहा, ताक़ संख्या...
क्या बकवास है?
तुम क्या कर रहे हो?
- डोनोवन। तुम कमबख़्त क्या कर रहे हो? - रुको।
- मैंने कहा रुको! - ओए...
हे, भगवान। वह बहुत तेज़ था।
घुटनों पर बैठो।
हम यहाँ कुछ लेने आए थे।
ग्रे बुक्स।
और हम वह लेकर रहेंगे।
- वे वहाँ अंदर हैं। तो तुम कहाँ जा रहे हो? - तुम मुझे गोली मार सकती हो।
लेकिन वह मेरी पीठ में लगेगी और मैं निहत्था हूँ,
तो यह अच्छा नहीं लगेगा।
हालाँकि, तुम लोग हत्या छुपाने में बहुत अच्छे हो।
अब, हम पलटेंगे।
हम तब तक चलते रहेंगे जब तक हमें वह नहीं मिल जाता जो हम लेने आए थे।
नहीं, तुम नहीं जाओगे।
- हाँ, वे जाएँगे। - मैं...
ख़ैर, तुम्हारी कोरी धमकी का उन्हें पता चल गया और वह कोरी धमकी ही थी।
साथ मिलकर ज़िम्मेदारी उठाने के लिए धन्यवाद।
- मैडम। - क्या वे बाहर आ गए?
नहीं।
डोनोवन को ग्रे बुक्स नहीं चाहिए।
किसी ने वहाँ कुछ रखा है जो उसे लेकर जाना है और वह चीज़ बाहर नहीं जा सकती।
- समझ गया। - ना ही वह।
न ही कोई और जो उसके संपर्क में आया है।
मुझे नहीं पता उसने उन्हें क्या बताया होगा।
यह गुप्त सेवा की ख़ातिर है। तुम समझ गए?
आप कह रही हैं, "सब साफ़ कर दूँ"?
हाँ।
सब साफ़ कर दो।
योजना में बदलाव।
सारे कमीने बाहर निकलो। हथियार ले लो।
- चलो। जल्दी करो। चले जाओ अगर... - तुम लड़के ख़ुशक़िस्मत हो।
तुम्हारे पास मौक़ा है कि कितनों को मारा है उसकी गिनती बढ़ा लो।
भगवान, ये हवाई करतब करने वाली सूर्य किरण की टीम के जैसे हैं, लेकिन किसी काम के नहीं हैं।
हथियार ले लो। असली गोलियाँ चलानी हैं।
तुम किसी को बंदी नहीं बनाओगे। तुम मारने के लिए गोली चलाओगे।
उस सुविधा में मौजूद हर एक शख़्स लाश बनकर बाहर आने वाला है।
उप-शीर्षक अनुवादक : प्रसून